Ako nosiť zásnubný prsteň?
Od zásnub až do samotnej svadby sa nosia spravidla na prstenníku ľavej ruky. Prečo práve na ľavej, to zrejme tušíte: je bližšie k srdcu. Podľa čínskej legendy znázorňuje každý prst dôležité osoby v našom živote. Prstenníky predstavujú životné partnerstvo. Ak ich skúsite oddeliť, nepôjde vám to. Životný partner by tu s vami mal byť v dobrom i zlom a nikdy vás neopustiť.
Zásnubný prsteň obvykle obsahuje diamant či iný drahý kameň. Ak sa rozhodnete pre ručnú výrobu šperku, môžete sa inšpirovať ponukou mojich zásnubných prsteňov. Vašu predstavu spoločne dotvoríme do krásneho a originálnemu kusu.
A po svadbe?
Na rozdiel od vašich mužov, ktorí jednoducho zvolia ľavý prstenník, majú ženy hneď niekoľko možností:
Oba prstienky na jednom prste
Po svadbe môžete nosiť obaja prstene na jednom prste. Snubný prsteň by mal byť pod zásnubným. S partnerom si vyberajte snubné prstene tak, aby spolu so zásnubným vyzerali dobre a dizajnovo k sebe ladili. Skúste napríklad zvoliť nejaký zjednocujúci prvok, napríklad farbu kameňa či ryhu zdobiacu krúžok. Môžete si vyberať z rozmanitých dizajnov a kovov. Výberu venujte dostatok času, budete ho nosiť celý život.
Oba prstienky na jednej ruke
Ak si prajete, aby mal každý z prsteňov plnú pozornosť a pritom chcete, aby boli pri sebe, vyberte túto variantu. Zásnubný prstienok dajte na prostredník ľavej ruky a snubný podľa tradície nechajte na prstenníku.
Každý na jednom prstenníku
Výraznejšie druhy týchto prsteňov lepšie vyniknú, ak ich rozdelíte na obe ruky. To znamená, že snubný prsteň necháte na ľavej ruke a zásnubný presuniete na pravý prstenník.
Každý pár je výnimočný
Rozhodli ste sa spojiť svoje životné cesty a pred blízkymi potvrdiť váš vzťah svadbou a výmenou snubných prsteňov. Pri výbere šperku majte na mysli, že najdôležitejšia je vaša maximálna spokojnosť s dizajnom šperkov, budete ich nosiť celý život. Ak máte vysoké nároky a rozhodnete sa investovať do ručne vyrobených prsteňov, verte, že budete s týmto krokom naozaj spokojní.